Kritériá pre prijímacie konanie na Gymnáziu v Trebišove
 pre škol­ský rok 2020/2021 –štvorročné štúdium

Študijný odbor: 7902 J gymnázium – štvorročné štúdium

Prijímacie konanie sa koná v súlade s §62- §68 zákona č. 245/2008 Z.z. o výchove a vzdelávaní

(školský zákon) a o zmene a doplnení niektorých zákonov v znení neskorších predpisov,

zákonom č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s §29 a §31 zákona č.61/2015 Z.z. o odbornom vzdelávaní a príprave a o zmene a doplnení niektorých zákonov a v súlade so zákonom č. 71/1967 Z.z. o správnom konaní v znení neskorších predpisov a doplnkov.

1. Podmienky prijímacieho konania

Do 1.ročníka môžeme prijať 62 žiakov.

Prijímacieho konania sa môžu zúčastniť :

* žiaci, ktorí v školskom roku 2019/2020 navštevujú 9. ročník vzdelávacieho programu základnej školy,

**Prijímanie žiakov bez prijímacej skúšky**

Riaditeľka gymnázia rozhodne o prijatí žiakov bez prijímacej skúšky podľa §65 ods. 4 zákona 245/2008.

Žiak bude prijatý bez prijímacej skúšky, ak v celoslovenskom testovaní žiakov 9. ročníka základnej školy dosiahne v každom predmete samostatne úspešnosť najmenej 90 %.

2. Kritéria pre prijatie na štúdium

*2.1.Prijímame na základe:*

*a) výsledkov písomnej formy prijímacích skúšok z predmetu slovenský jazyk a literatúra a z predmetu matematika . Obsah a rozsah prijímacích skúšok z týchto predmetov bude v súlade so ŠVP pre 2. stupeň základných škôl ISCED 2.*

*b) výsledkov žiakov na celoštátnom testovaní zo slovenského jazyka a matematiky–Testovanie 9*

*c) študijných výsledkov na konci 8. ročníka a na konci 1. polroka 9. ročníka,*

*d) umiestnení v predmetových olympiádach a súťažiach vyhlasovaných MŠVVa Š SR*

***Pridelenie bodov :***

a) Výsledky písomných prijímacích skúšok , žiak môže získať najviac 80 bodov:
40 bodov slovenský jazyk a literatúra, 40 bodov matematika. Za úspešné vykonanie písomnej prijímacej skúšky sa považuje dosiahnutie minimálne 40% v každom predmete.

|  |  |
| --- | --- |
| **Názov skúšky** | Maximálny počet bodov |
| *Slovenský jazyk a literatúra* | 40 |
| *Matematika*  | 40 |
| **Spolu** | **80** |

*b) Výsledky na celoštátnom testovaní vedomostí zo slovenského jazyka a literatúry,  matematiky –**Testovanie**9.*

Za úspešnosť 100% v danom predmete pridelíme žiakovi 40 bodov. Za úspešnosť, ktorú získa žiak v danom predmete, pridelíme priamo úmerný počet bodov. Za toto kritérium žiak môže získať najviac 80 bodov - 40 bodov slovenský jazyk a literatúra, 40 bodov matematika .

*c) Priemerný prospech na konci 8. ročníka a za 1. polrok 9. ročníka.*

Žiak za toto kritérium môže získať 80 bodov.

|  |  |
| --- | --- |
| **Kritérium** | Maximálny počet bodov |
| Priemerný prospech –koniec 8. ročníka | 20 |
| Priemerný prospech –polrok 9. ročníka | 20 |
| Profilové predmety –koniec 8. ročníka | 20 |
| Profilové predmety –polrok 9. ročníka | 20 |
| **Spolu** | **80** |

Známky z profilových predmetov slovenský jazyk a literatúra, matematika na konci 8. ročníka a za I. polrok 9. ročníka:

|  |  |
| --- | --- |
| Klasifikácia | **Počet bodov** |
| 1 | 10 |
| 2 | 5 |
| 3 | 0 |

Pridelenie bodov za priemerný prospech na konci 8. ročníka a za 1. polrok 9.ročníka:

|  |  |
| --- | --- |
| **Rozpätie bodov** | **Počet bodov** |
| 1,00 – 1,10 | 20 |
|  1,11 – 1,20 | 18 |
| 1,21 – 1,30 | 16 |
| 1,31 – 1,40 | 14 |
| 1,41 – 1,50 | 12 |
| 1,51 – 1,60 | 10 |
| 1,61 – 1,70 | 8 |
| 1,71 – 1,80 | 6 |
| 1,81 – 1,90 | 4 |
| 1,91 – 2,00 | 2 |
| 2,01 a viac | 0 |

*d) Predmetové olympiády a súťaže**vyhlasované MŠVVa Š SR*

Žiak za toto kritérium môže získať 40 bodov.

Do úvahy berieme iba dva najlepšie výsledky žiaka na predmetových olympiádach, t.j. vý­sledky, za ktoré žiak dosiahne najvyššie počty bodov.

|  |  |
| --- | --- |
| **Kolo súťaže** | **Počet bodov** |
| 1. –3. miesto na okresnom kole | 5 |
| 2. –5. miesto na krajskom kole | 10 |
| 1. miesto na krajskom kole | 15 |
| 1. miesto na slovenskom kole | 20 |

Úspešná súťaž musí byť doložená overeným dokladom – potvrdením organizátora danej súťaže s pečiatkou a podpisom zodpovednej osoby alebo školou, ktorú žiak navštevuje do 20.04.2020.

***2.2. Celkové poradie uchádzačov určuje súčet bodov:***

*a) za výsledky písomnej formy prijímacích skúšok z predmetu slovenský jazyk a literatúra a predmetu matematika.* *Za úspešné vykonanie písomnej prijímacej skúšky sa považuje dosiahnutie minimálne 40% v každom predmete.*

*b) za výsledky žiaka na celoštátnom testovaní zo slovenského jazyka a matematiky–Testovanie 9,*

*c) za študijné výsledky na konci 8. ročníka a polročných známok 9. ročníka,*

*d) za umiestnenia v predmetových olympiádach a súťažiach vyhlasovaných MŠVVa Š SR.*

*Žiak môže získať maximálne 280 bodov.*

*Pri rovnakom súčte bodov o poradí rozhoduje vyšší súčet bodov dosiahnutých v písomnej časti prijímacej skúšky. Na základe výsledkov vykonanej prijímacej skúšky a výsledkov podľa časti 2. prijme riaditeľ školy žiakov v poradí podľa počtu dosiahnutých bodov nad počet žiakov prijatých bez prijímacej skúšky do celkového počtu* ***62 žiakov****. Dosiahnuté výsledky v predmetových olympiádach a súťažiach overuje škola pred konaním prijímacích skúšok.*

**3. Záverečné ustanovenia:**

Priebeh prijímacieho konania riadi a usmerňuje prijímacia komisia menovaná riaditeľkou gymnázia.

Prijímacia komisia zostaví konečné poradie úspešných uchádzačov .

Riaditeľka gymnázia zverejní zoznam uchádzačov na výveske školy a na webovej stránke školy podľa výsledkov prijímacieho konania do troch pracovných dní odo dňa termínu konania prijímacej skúšky.

Riaditeľka gymnázia zašle zákonným zástupcom prijatých žiakov písomné rozhodnutie o prijatí na štúdium. Zároveň im bude doručená informácia o termíne zápisu prijatých uchádzačov a dotazník, v ktorom prijatý uchádzač vyznačí výber z povinne voliteľných predmetov etická/náboženská výchova a záujem o štúdium dvoch cudzích jazykov ( anglický jazyk, nemecký jazyk, ruský jazyk, španielsky jazyk).

Ak sa uchádzač o štúdium na zápis v uvedenom termíne nedostaví, rozhodnutie, ktorým bol na štúdium prijatý je neplatné a riaditeľka gymnázia zašle rozhodnutie o prijatí ďalšiemu uchádzačovi, ktorý nasleduje v poradí uchádzačov za predpokladu, že jeho zákonný zástupcovia podali odvolanie voči neprijatiu na štúdium.

Voči rozhodnutiu o neprijatí je možné sa odvolať do 5 pracovných dní od jeho doručenia ( § 68 ods. 4 zákona 245/2008).

**5. Dôležité termíny pre prijímaciu skúšku na Gymnáziu v Trebišove - 4 -ročné štúdium**

Do 31.3.2020 - zverejnenie kritérií pre prijímacie skúšky Gymnáziom v Trebišove

Do 10.4.2020 – zákonný zástupca podáva prihlášku riaditeľovi ZŠ

Do 20.4.2020 – riaditeľ ZŠ odosiela prihlášku na gymnázium

Do 20.4.2020 – zákonný zástupca doručí riaditeľke gymnázia potvrdenia o umiestnení žiaka na
 predmetových olympiádach

30.4.2020 – riaditeľka gymnázia rozhodne o prijatí bez prijímacej skúšky podľa § 65 odst. 4
 zákona 245/2008 v platnom znení. Uchádzačom, ktorí nespĺňajú podmienky
 prijatia bez prijímacej skúšky, pošle pozvánku na prijímaciu skúšku.
11.5.2020 - 1. kolo -1. termín prijímacej skúšky pre uchádzačov, ktorí nesplnia podmienky prijatia bez prijímacej skúšky

14.5.2020 - 1. kolo - 2. termín prijímacej skúšky pre uchádzačov, ktorí nesplnia podmienky prijatia bez prijímacej skúšky

Do 18.5.2020 – riaditeľka gymnázia zverejní výsledky prijímacích skúšok a odovzdá rozhodnutia
 o úspešnom / neúspešnom vykonaní prijímacej skúšky

Do 29.5.2020 - riaditeľka gymnázia uzavrie zápis prijatých uchádzačov.

Kritériá prijímacieho konania boli prerokované v Pedagogickej rade a Rade školy pri Gymnáziu, Komenského 32, Trebišov.

Schválené pedagogickou radou Prerokované radou školy

V Trebišove dňa 10.02.2020 V Trebišove dňa 03.03.2020

 Riaditeľka školy: Predsedníčka rady školy:

PaedDr. Mária Kašaiová RNDr. Dagmar Ružinská